
Parlamentul României

Camera Deputaţilor

	Comisia juridică, de disciplină şi imunităţi
	
	Comisia pentru muncă şi protecţie socială

	Nr. 4c-13/170/2016/2017
	
	Nr. 4c-9/928


	Bucureşti,  18 martie 2019
PLx 35/2016/2017


RAPORT COMUN
asupra Legii pentru modificarea art.135 alin.(1) lit.a) din Legea dialogului social nr.62/2011
În temeiul dispoziţiilor art.134 alin.(1) din Regulamentul Camerei Deputaţilor, republicat, cu modificările şi completările ulterioare Comisia juridică, de disciplină şi imunităţi şi Comisia pentru muncă şi protecţie socială şi au fost sesizate, spre dezbatere în fond, prin adresa nr. PLx 35/2016/2017 din 20 februarie 2017, cu reexaminarea Legii pentru modificarea art.135 alin.(1) lit.a) din Legea dialogului social nr.62/2011, ca urmare a Deciziei Curţii Constituţionale nr.681 din 23 noiembrie 2016, publicată în Monitorul Oficial al României, Partea I, nr.1000 din 13 decembrie 2016, prin care s-a constatat că legea este parţial neconstituţională.
Legea adoptată de Parlament are ca obiect de reglementare modificarea Legii dialogului social nr.62/2011 în sensul interzicerii concedierii, pe durata mandatului, a persoanelor alese în organele de conducere ale organizaţiilor sindicale, precum şi pe o perioadă de doi ani de la finalizarea acestuia, pentru motive care nu ţin de persoana salariatului, pentru necorespundere profesională sau pentru motive ce ţin de îndeplinirea mandatului.

De asemenea, se prevede corelarea unor dispoziţii din lege referitoare la negocierea contractului colectiv de muncă în unităţile în care nu există sindicate reprezentative.
La data de 26.10.2016 a fost formulată de către Guvernul României o sesizare de neconstituţionalitate a Legii adoptată de Parlament.

Astfel, în urma examinării, Curtea Constituţională admite sesizarea de neconstituţionalitate şi, prin Decizia nr.681/2016, constată că Legea este parţial neconstituţională. 

În urma reexaminării, Legea a fost adoptată cu amendamente de către Senat, în şedinţa din 13 februarie 2017, pentru respectarea Deciziei Curţii Constituţionale nr.681/2016.

La lucrările Comisiei pentru muncă şi protecţie socială, care au avut loc în data de 5 decembrie 2017, şi-au înregistrat prezenţa 20 de deputaţi, din totalul de 24 de membri ai comisiei.

În urma dezbaterilor, membrii comisiei au hotărât, cu unanimitate de voturi, adoptarea Legii în forma prezentată de Senat.
Membrii Comisiei juridice, de disciplină şi imunităţi au reexaminat Legea în data de 12 martie 2019, în vederea punerii acesteia în acord cu Decizia Curţii Constituţionale nr.681/2016. Deputaţii au fost prezenţi la dezbateri conform listei de prezenţă. 

În urma dezbaterilor, membrii comisiei au hotărât, cu majoritate de voturi, adoptarea Legii în forma prezentată de Senat.


În raport cu obiectul şi conţinutul său, Legea face parte din categoria legilor organice.

În urma reexaminării Legii şi a documentelor însoţitoare, membrii comisiilor au hotărât să propună plenului Camerei Deputaţilor un raport comun de adoptare a Legii în forma prezentată de Senat.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.


PREŞEDINTE,




PREŞEDINTE,

Nicuşor HALICI 




Adrian SOLOMON






SECRETAR,





SECRETAR,
Aida-Cristina CĂRUCERU 


Violeta RĂDUŢ





Întocmit,
Consilier parlamentar Roxana David



Consilier parlamentar Lidia Vlădescu

